# Μπραχίμ Ντίαθ

Μπραχίμ Ντίαθ|  |
| Προσωπικές πληροφορίες |
| Πλήρες όνομα | Μπραχίμ Αμπντελκαντέρ Ντίαθ |
| Ημερ. γέννησης | 3 Αυγούστου 1999 (1999-08-03) |
| Τόπος γέννησης | Μάλαγα, Ισπανία |
| Ύψος | 1,70 μ. |
| Θέση | Επιθετικός μέσος, πλάγιος επιθετικός |
| Πληροφορίες συλλόγου |
| Ομάδα | Ρεάλ Μαδρίτης |
| Νούμερο φανέλας | 21 |
| Ομάδες νέων |
| 2015-2016 | Μάντσεστερ Σίτι |
| Επαγγελματική καριέρα\* |
| Περίοδος | **Ομάδα** | **Συμμ.†** | **(Γκ.)†** |
| 2016-2019 | Μάντσεστερ Σίτι | 5 | (0) |
| 2019- | Ρεάλ Μαδρίτης | 102 | (13) |
| 2020-2023 | → ΑΚ Μίλαν (δανεικός) | 91 | (13) |
| Εθνική ομάδα |
| Περίοδος | **Ομάδα** | **Συμμ.†** | **(Γκ.)†** |
| 2016-2017 | Ισπανία Κ-17 | 10 | (3) |
| 2016-2018 | Ισπανία Κ-19 | 10 | (1) |
| 2017-2021 | Ισπανία Κ-21 | 8 | (2) |
| 2021 | Ισπανία | 1 | (1) |
| 2024- | Μαρόκο | 24 | (13) |
| \* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
† Συμμετοχές (Γκολ).  |

Ο **Μπραχίμ Αμπντελκαντέρ Ντίαθ**, κοινά γνωστός ως **Μπραχίμ Ντίαθ** ή **Μπραχίμ**, είναι Ισπανο-Μαροκινός επαγγελματίας ποδοσφαιριστής που αγωνίζεται ως επιθετικός ή πλάγιος μέσος για την ομάδα της Λα Λίγκα, Ρεάλ Μαδρίτης. Γεννημένος στην Ισπανία, ο Μπραχίμ αγωνίζεται στην εθνική ομάδα του Μαρόκου.

## Τα πρώτα χρόνια

Ο Μπραχίμ γεννήθηκε στην Ισπανία από Ισπανίδα μητέρα και Μαροκινό πατέρα. Ο πατέρας του, Σουφιέλ Αμπντελκαντέρ Μοχάντ, γεννήθηκε στην Μελίγια, μια αυτόνομη πόλη της Ισπανίας στην ακτή της Βόρειας Αφρικής. Ο Μπραχίμ μεγάλωσε στην Μάλαγα και σε ηλικία 16 ετών πήρε μεταγραφή στις ακαδημίες της Μάντσεστερ Σίτι.

## Καριέρα

### Μάντσεστερ Σίτι

Ο Μπραχίμ ξεκίνησε την καριέρα του στην ομάδα της πόλης του, την Μάλαγα, προτού μετακομίσει το 2015 στην Μάντσεστερ Σίτι με το ποσό των 200.000 λυρών. Τον Σεπτέμβριο 2016, ο Ντίαζ πραγματοποίησε την πρώτη του εμφάνιση με την ομάδα του Μάντσεστερ, σε μια αναμέτρηση εναντίον της Λέστερ στο Λιγκ Καπ. Λίγες μέρες αργότερα, υπέγραψε το πρώτο του επαγγελματικό συμβόλαιο με την Σίτι, για άλλα τρία χρόνια.

To 2018 κατέκτησε το πρώτο του πρωτάθλημα με την Σίτι, με τέσσερις εμφανίσεις όλη την σεζόν.

Τον Νοέμβριο του 2018, σκόραρε τα δύο και μοναδικά γκολ του με την Σίτι, σε μια επικράτηση επί της Φούλαμ με 2-0.

### Ρεάλ Μαδρίτης

Στην αρχή του νέου έτους και το συμβόλαιό του να λήγει το καλοκαίρι του 2019, ο Ντίαζ πήρε μεταγραφή στην Ρεάλ Μαδρίτης στις 6 Ιανουαρίου για 17 εκατομμύρια ευρώ. Ο 19χρόνος νέος άσος της Ρεάλ, στις πρώτες του δηλώσεις, ανέφερε πως *"Δεν ήθελα να πάω πουθενά αλλού, καθώς ήταν αδύνατο να πάω σε καλύτερη ομάδα από την Ρεάλ Μαδρίτης".*

#### 2018-20: Πρώτη σεζόν στην Ισπανία και ο τίτλος του πρωταθλητή

Ο Μπραχίμ έπαιξε το πρώτο του ματς με την φανέλα της Ρεάλ Μαδρίτης, σε έναν νικηφόρο αγώνα Κυπέλλου επί της Λεγανές, περνώντας ως αλλαγή στην θέση του Βινίσιους. Σκόραρε το πρώτο του γκολ, με καταπληκτική ενέργεια κόντρα στην Ρεάλ Σοσιεδάδ αλλά η ομάδα του ηττήθηκε με 3-1.

Την σεζόν 2019-20, κατέκτησε το πρωτάθλημα με την Ρεάλ Μαδρίτης, πραγματοποιώντας 6 εμφανίσεις.

#### 2020-2023: Δανεισμός στην Μίλαν και πρωταθλητής Ιταλίας

Τον Σεπτέμβριο του 2020, η Ρεάλ ανακοίνωσε τον δανεισμό του Ντίαζ στην Μίλαν. Στις 27 Σεπτεμβρίου, πέτυχε το πρώτο του γκολ στο πρωτάθλημα εναντίον της Κροτόνε. Τον Μάιο του 2021, σκόραρε το πρώτο από τα τρία γκολ της ομάδας του σε μια επιβλητική εκτός έδρας νίκη επί της Γιουβέντους με 3-0.

Τον Οκτώβρη του 2021, πέτυχε το πρώτο του γκολ στο Τσάμπιονς λιγκ εναντίον της Λίβερπουλ στο Άνφιλντ. Την σεζόν αυτή, έκανε εξαιρετικές εμφανίσεις και βοήθησε σημαντικά την Μίλαν να κατακτήσει το 19ο πρωτάθλημα της ιστορίας της και το πρώτο ύστερα από 11 χρόνια.

#### 2023- : Επιστροφή στην Ρεάλ Μαδρίτης

Τον Ιούνιο του 2023, ο Μπραχίμ Ντίαζ μετά από τον τριετή δανεισμό του στην Μίλαν, επέστρεψε στην Ρεάλ Μαδρίτης. Μάλιστα, ανανέωσε απευθείας το συμβόλαιο του μέχρι το 2027. Στις 27 Σεπτεμβρίου, συνέβαλε με γκολ (το πρώτο της σεζόν), στην νίκη της Ρεάλ επί της Λας Πάλμας, στο Μπερναμπέου, σε ένα ματς στο οποίο αναδείχθηκε ως ο πολυτιμότερος του αγώνα.

Τον Ιανουάριο του 2024, στον ημιτελικό του Σούπερ Καπ, κλείδωσε την νίκη της ομάδας του με ένα καταπληκτικό γκολ εναντίον της Ατλέτικο Μαδρίτης. Λίγες μέρες αργότερα μαζί με την Ρεάλ, κατέκτησε τον πρώτο τίτλο της χρονιάς νικώντας την Μπαρτσελόνα με 4-1.

Ένα μήνα μετά, στο πρώτο ματς της φάσης των "16" του Τσάμπιονς Λιγκ, ο Μπραχίμ πέτυχε το μοναδικό γκολ της αναμέτρησης εναντίον της Λειψίας, με ένα αριστερό πλασέ στην γωνία του τερματοφύλακα, ύστερα από εντυπωσιακή ατομική ενέργεια.

Στο τέλος της σεζόν, ο Μπραχίμ κατέκτησε το Τσάμπιονς Λιγκ για πρώτη φορά στην καριέρα του, καθώς και το εγχώριο πρωτάθλημα για δεύτερη φορά.

## Εθνική ομάδα

### Ισπανία

Ο Μπραχίμ Ντίαζ έκανε το ντεμπούτο του με την εθνική ομάδα της Ισπανίας στις 21 Ιουνίου 2021 στην νίκη με 4-0 επί της Λιθουανίας. Ο ίδιος σημείωσε το δεύτερο γκολ της αναμέτρησης.

### Μαρόκο

Τον Μάρτιο του 2024, η ισπανική εφημερίδα MARCA ανέφερε πως ο Ντίαζ αποφάσισε επίσημα να εκπροσωπεύει την εθνική ομάδα του Μαρόκου.

## Στατιστικά

### Ομάδα

*Τελευταία ενημέρωση: 24 Απριλίου 2026*

Συμμετοχές και γκολ ανά ομάδα, σεζόν και διοργάνωση| Ομάδα | Σεζόν | Εγχώρια | Κύπελλο | Λιγκ Καπ | Ευρώπη | Άλλο | Σύνολο |
| --- | --- | --- | --- | --- | --- | --- | --- |
| Πρωτάθλημα | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Μάντσεστερ Σίτι | 2016-17 | Πρέμιερ Λιγκ | 0 | 0 | 0 | 0 | 1 | 0 | 0 | 0 | — | 1 | 0 |
| 2017-18 | Πρέμιερ Λιγκ | 5 | 0 | 1 | 0 | 1 | 0 | 3 | 0 | — | 10 | 0 |
| 2018-19 | Πρέμιερ Λιγκ | 0 | 0 | 0 | 0 | 3 | 2 | 0 | 0 | 1 | 0 | 4 | 2 |
| Σύνολο | 5 | 0 | 1 | 0 | 5 | 2 | 3 | 0 | 1 | 0 | 15 | 2 |
| Ρεάλ Μαδρίτης | 2018-19 | Πριμέρα Ντιβισιόν | 9 | 1 | 2 | 0 | — | 0 | 0 | — | 11 | 1 |
| 2019-20 | Πριμέρα Ντιβισιόν | 6 | 0 | 3 | 1 | — | 1 | 0 | 0 | 0 | 10 | 1 |
| 2023-24 | Πριμέρα Ντιβισιόν | 31 | 8 | 2 | 1 | — | 9 | 2 | 2 | 1 | 44 | 12 |
| 2024-25 | Πριμέρα Ντιβισιόν | 31 | 4 | 6 | 0 | — | 11 | 2 | 8 | 0 | 56 | 6 |
| 2025-26 | Πριμέρα Ντιβισιόν | 25 | 0 | 0 | 0 | — | 12 | 1 | 0 | 0 | 37 | 1 |
| Σύνολο | 102 | 13 | 13 | 2 | — | 33 | 5 | 10 | 1 | 158 | 21 |
| ΑΚ Μίλαν
(δανεικός) | 2020-21 | Σέριε Α | 27 | 4 | 2 | 0 | — | 10 | 3 | — | 39 | 7 |
| 2021-22 | Σέριε Α | 31 | 3 | 4 | 0 | — | 5 | 1 | — | 40 | 4 |
| 2022-23 | Σέριε Α | 33 | 6 | 1 | 0 | — | 10 | 1 | 2 | 0 | 46 | 7 |
| Σύνολο | 91 | 13 | 7 | 0 | — | 25 | 5 | 2 | 0 | 126 | 18 |
| Σύνολο καριέρας | 198 | 26 | 21 | 2 | 5 | 2 | 61 | 10 | 12 | 1 | 297 | 41 |

## Τίτλοι

### Μάντσεστερ Σίτι

* Πρέμιερ Λιγκ: 2017-18
* Λιγκ Καπ: 2017-18
* Κομιούνιτι Σιλντ: 2018

#### Ρεάλ Μαδρίτης

* Λα Λίγκα (2): 2019-20, 2023-24
* Σούπερ Καπ Ισπανίας: 2024
* ΟΥΕΦΑ Τσάμπιονς Λιγκ: 2023-24
* ΟΥΕΦΑ Σούπερ Καπ: 2024
* Διηπειρωτικό Κύπελλο ΦΙΦΑ: 2024

#### Μίλαν

* Σέριε Α: 2021-22

## Παραπομπές